OpenLLM-France/wikimedia huggingface dataset:
# Marc Popil·li Lenat (cònsol 359 aC)

Marc Popil·li Lenat (llatí: Marcus Popillius M. f. C. n. Laenas) va ser un magistrat romà. Formava part de la família dels Popil·li Lenat, una branca plebea de la gens Popíl·lia.
Va ser elegit cònsol l'any 359 aC. Suposadament va aturar uns disturbis civils amb la seva eloqüència, però Titus Livi parla d'un sobtat atac durant la nit dels tiburtins. La ciutat estava plena de consternació i atemorida. Però a la matinada, tan aviat com els romans van organitzar un cos suficient, els enemics van ser rebutjats. L'any 358 aC apareix perseguint a Gai Licini Calvus Estoló que havia transgredit la seva pròpia llei i posseïa més 500 jugueres de terra. Algunes fonts diuen que l'any 357 aC va ser pretor però Livi no ho confirma i fins i tot sembla improbable, i més aviat hauria estat edil.
El 356 aC va tornar a ser cònsol per segona vegada i va rebutjar altre cop atacs dels tiburtins, als que va reconduir cap a les seves ciutats.
L'any 350 aC va ser cònsol per tercera vegada i va lluitar contra els gals als quals va derrotar en una batalla en la qual va resultar ferit. Per aquesta victòria va obtenir els honors del triomf, el primer obtingut per un plebeu. L'any 348 aC va ser altre cop cònsol, per quarta i darrera vegada i va concloure la seva brillant carrera.

## Referències

* ↑ Titus Livi Ab Urbe Condita VII, 16, 17, 23
* ↑ Smith, William (ed.). Dictionary of Greek and Roman Biography and Mythology. Vol. II. Londres: Taylor and Walton, 1846, p. 707.
# Farga (desambiguació)

«Farga» té aquests significats:
* Farga (olivera), varietat d'olivera
* Farga, establiment on es produeix la forja dels metalls
* Farga, fornal o fogó on s'escalfen els metalls per tal de forjar-los
* Farga catalana, tipus de forja
# Barbudet frontvermell

El barbudet frontvermell (Pogoniulus pusillus) és una espècie d'ocell de la família dels líbids (Lybiidae).

## Descripció

* Ocell poc esvelt, amb 9 – 10.5 cm de llarg, amb coll curt, cap gran i cua curta. Escàs dimorfisme sexual.
* Dors negre amb vetes de grogues i blanques i un pegat daurat a l'ala. El seu cap és negre amb vires blanques i una taca vermella que ocupa la part davantera del capell. Parts inferiors i carpó groc llimona.
* Els joves no tenen la taca vermella del cap.

## Subespècies

S'han descrit tres subespècies:
* P. p. affinis (Reichenow, 1879). Est de Sudan del Sud, Somàlia, sud d'Uganda i Tanzània.
* P. p. pusillus (Dumont, 1805). Des de Moçambic fins a l'est de Sud-àfrica.
* P. p. uropygialis (Heuglin, 1862). Des d'Eritrea fins al centre d'Etiòpia i nord de Somàlia.
# Peter Jansson

Peter Jansson (Hyllinge, p. dècada del 1970) és un antic pilot d'enduro suec que va guanyar el Campionat del món de 500cc 4T el 1996 amb Husaberg i va formar part de l'equip suec que va guanyar el Junior Trophy als Sis Dies Internacionals d'Enduro el 1992.

## Referències

* ↑ «Peter Jansson» (en suec). ta.svemo.. [Consulta: 30 maig 2023].
* ↑ «ISDE PALMARES SINCE 1913» (en anglès). fim-isde.com. FIM. [Consulta: 22 maig 2023].
# Xadrikha

Xadrikha (en rus: Шадриха) és un poble (un possiólok) de l'óblast de Novossibirsk, a Rússia, que en el cens del 2010 tenia 41 habitants, pertany al districte de Novossibirsk.

## Referències

* ↑ «детский сад "Лукоморье"».
# Pisxàne (Crimea)

* Per a altres significats, vegeu «Pestxànoie».
Pisxàne (en (ucraïnès): Піщане, en rus: Песчаное, Pestxànoie) és un poble de la República Autònoma de Crimea a Ucraïna, que el 2014 tenia 820 habitants. Pertany al districte de Bakhtxissarai. Fins al 1945 la vila es deia Almà-Tamak.

## Població

Segons les dades del 2001 la composició de la població de la vila de Pisxàne d'acord amb la llengua que empren és la següent:

## Referències

* ↑ «Учь азиз дюрбеси (Айвовое / Эфендикой, АР Крым)». IMUSLIM. Arxivat de l'original el 2014-10-06. [Consulta: 3 octubre 2014].
* ↑ Встречается также написание Коджа-Сала
* ↑ «Розподіл населення за рідною мовою, Автономна Республіка Крим». Державна служба статистики України. Arxivat de l'original el 2013-06-26. [Consulta: 26 octubre 2014].
# Sarraïns

Els sarraïns o saraquens (saraceni, Σαρακηνοί) foren una tribu d'àrabs de la part occidental d'Aràbia o del Sinaí, veïns dels nabateus. Correspondrien als madianites bíblics.

## Origen

El seu nom derivaria de l'àrab sharaka (fruita de l'horta). El nom es va usar a l'alta edat mitjana com an equivalent a àrab i finalment com equivalent a musulmà. Més tard, els súbdits de l'imperi que parlaven grec estengueren la paraula saraquens a tots els àrabs. Després de l'aparició de l'islam i, especialment, en l'època de les croades, el seu ús s'estengué a tots els musulmans -particularment als que envaïren Sicília i el sud de la península Itàlica.
Sarraí té un origen negatiu. Es tracta d'un mot molt antic, propi de la llengua aramea, que es donava als habitants del desert. Precisament per això va ser el nom donat a la tribu àrab nòmada dels Banû Sarrâj, que solia dedicar-se al pillatge de les caravanes que travessaven el territori del Sinaí i el terme encara avui és entès com a sinònim de lladre.

## Ús

En la cronologia antiga occidental, el terme "Imperi Sarraí" fou moltes vegades usat per referir-se al primer califat àrab, governat per les dinasties omeia i abbàssida. En els texts cristians contra l'islamisme, el nom saraquens passà a tenir un significat alternatiu, basat en una probablement falsa etimologia, o sia "sens Sara" (Sara sine en llatí), al·ludint a l'episodi bíblic de la rivalitat entre Agar (mare d'Ismael, tradicionalment considerat l'ascendent primordial dels àrabs) i Sara (que engendrà, segons la tradició bíblica, els hebreus).
Sarraïns, genèricament, és el nom amb què la cristiandat anomenà als àrabs, que s'expansionaren per tot el nord d'Àfrica, l'Orient Mitjà, l'Àsia Menor i gran part de la península Ibèrica durant l'edat mitjana. La força central d'aquesta expansió fou la religió islàmica, establerta pel profeta Mahoma en les primeres dècades del segle vii. En rigor, aquesta enorme conquesta fou la continuació de la gihad (guerra santa), declarada pel profeta. La paraula sarraí va ser introduïda a l'edat mitjana per l'església cristiana per a desprestigiar als àrabs i mossàrabs d'Al-Andalús.

## Referències

* ↑ Bramon i Planes, Dolors. Moros, jueus i cristians en la terra catalana. Lleida: Pagès Editors,SL., 2013, p. 150. ISBN 978-84-9975-314-0.

## Enllaços externs

* Smith, William. Dictionary of Greek and Roman Geography (en anglès), 1854.
# Farga Rossell

La Farga Rossell és un museu del Principat d'Andorra dedicat a l'etnologia, concretament al treball del ferro, està situada a la sortida de la població de la Massana en direcció a Ordino, al costat del riu Valira Nord. És un centre d'interpretació del ferro on hi havia hagut la Farga Rossell construïda entre el 1842 i 1846, sent una de les poques fargues d'Andorra.
Al centre s'hi explica la transformació del ferro i la comercialització d'aquest al mercat català.

## Referències

* ↑ Romaní, Daniel. Catalunya industrial: la guia per descobrir el patrimoni industrial del nostre país. Barcelona: Viena Edicions, 2019, p. 204. ISBN 9788417998127.
* 1 2 «Farga Rossell». Patrimoni Cultural d'Andorra. Govern d'Andorra. [Consulta: 15 agost 2017].
* ↑ Mas, David «Oficis i indústries desapareguts». Ex-libris Casa Bauró, 20, 2017, pàg. 22-31. Arxivat de l'original el 2020-01-28 [Consulta: 1r febrer 2018].
* ↑ Mas, David. La Farga Rossell, un exemple de farga a la catalana. Andorra: Govern d'Andorra. Ministeri d'Educació, 2004. ISBN 99920-0-352-9.

## Vegeu també

* Farga catalana
* Trompa d'aigua
* Martinet (farga)
# Raül I

Raül I és el nom dels següents personatges:
* Raül I de França (890 - Auxerre, 936), duc de Borgonya (921-923) i rei de França (923 -936)
* Raül I de Vermandois (~1094 - 1152), comte de Vermandois, d'Amiens i de Valois (1102 - 52)
* Raül I de Vexin (? - 926), va ser comte de Vexin, d'Amiens i de Valois
# Sphenostemon

Sphenostemon és ungènere de plantes angiospermes de la família de les paracrifiàcies (Paracryphiaceae).
En el sistema de classificació filogenètica APG II la família està en el clade Euasterid II sense assignar-la a un ordre en concret
En el sistema Cronquist s'ubicava en l'ordre de les Celastrales.
La distribució de les espècies d'aquesta família és a climes tropicals de Malèsia, Queensland i Nova Caledònia.
# Peter Johansson

Peter Johansson (11 de gener de 1966) és un ex-pilot de motocròs suec que destacà en competició internacional durant la dècada del 1990 i començaments de la del 2000, etapa durant la qual fou una vegada subcampió i tres vegades tercer al mundial de motocròs. Al llarg de la seva carrera va aconseguir 9 victòries en Grans Premis i 6 Campionats de Suècia. Juntament amb el seu germà Magnus, també pilot de motocròs i enduro, va competir durant pràcticament tota la seva etapa d'activitat com a membre del Motoclub de Skene, a Västra Götaland.

## Palmarès

Font:
| Any | Motocicleta | C. del Món | C. del Món | C. de Suècia | C. de Suècia |
| Any | Motocicleta | 500cc | 250cc | 500cc | 250cc |
| 1986 | Honda | - | 10è | | |
| 1987 | KTM | - | 13è | | |
| 1988 | Yamaha | - | 8è | | |
| 1989 | Yamaha | - | 6è | | 1r |
| 1990 | Yamaha | - | 12è | | |
| 1991 | Yamaha | - | 4t | | |
| 1992 | Yamaha | - | 9è | | |
| 1993 | Yamaha | - | 16è | 1r | |
| 1994 | Yamaha | - | 16è | | |
| 1995 | Husqvarna | 4t | - | | |
| 1996 | Husqvarna | 3r | - | 1r | |
| 1997 | Yamaha | 6è | - | 1r | |
| 1998 | Yamaha | 3r | - | | |
| 1999 | KTM | 2n | - | 1r | |
| 2000 | KTM | 3r | - | 1r | |
| 2001 | KTM | 6è | - | | |
| Total títols | Total títols | 0 | 0 | 5 | 1 |

## Referències

* ↑ «Peter Johansson» (PDF) (en francès). memotocross.fr. [Consulta: 6 gener 2020].
* ↑ «Peter Johansson career profile» (en anglès). bestsports.com. [Consulta: 29 juliol 2012].
* ↑ «Historia» (en suec). skenems.se, 30-06-2016. [Consulta: 6 gener 2020].
* ↑ «Palmares du Mondial Mx 3» (en francès). memotocross.fr. [Consulta: 6 gener 2020].
* ↑ «Palmares du Mondial Mx 1» (en francès). memotocross.fr. [Consulta: 6 gener 2020].

## Enllaços externs

* Entrevista a Peter Johansson al Web oficial de KTM el 13/8/2013 (anglès)
# Jean Baptiste Gustave Planche

Jean Baptiste Gustave Planche (16 de febrer de 1808 - 18 de setembre de 1857) va ser un crític literari i artístic francès.

## Biografia

Ja sent estudiant de metge, Planche anava sovint a cercles artístics. Això no ajudava als seus estudis. Al voltant de 1830, Planche va ser introduït pel famós escriptor Alfred de Vigny a François Buloz, director de la Revue des deux mondes, i va contribuir a aquest diari fins al 1840. En aquell any, el seu pare, un ric apotecari, va morir, i durant els següents anys, Planche es va dedicar a gastar la seva herència a Itàlia. Ell va resumir la seva connexió amb el diari el 1846, una col·laboració que va ser només acabada quan va morir el 1857, a l'edat de 49 anys.

## Obres

* De la moralité de l'histoire et du règne de Henri IV : Histoire du règne de Henri IV, par M. Poirson, Paris, Au bureau de la Revue des deux mondes, 1857
* Du poète historien, [S.l.s.n.], 1854
* Écrivains modernes de la France, [S.l.], 1854
* « Études sur l'art et la poésie en Italie. 2. Pétrarque », Revue des deux mondes, t. 28, 1847
* Exposition de beaux-arts, Paris, Bureau de La revue des deux mondes, 1855
* Études littéraires ... , Paris, Michel Lévy, 1855
* Études sur l'École française (1831-1852). Peinture et sculpture, Paris, M. Lévy frères, 1855
* Études sur l'école française, peinture et sculpture, Paris, C. Lévy, 1886
* Études sur les arts, Paris, Michel Lévy frères, 1855
* Le Théâtre et l'esprit public en France, 1636-1856, [S.l.s.n.], 1857
* Nouveaux portraits littéraires, Paris, Amyot, 1854
* Portraits d'artistes : peintres et sculpteurs, Paris, M. Lévy, 1853
* Portraits littéraires, Paris, Werdet, 1836 ; réimp. Genève, Slatkine Reprints, 1973
* Salon de 1831, Paris, 1831
* Salon de 1857, Paris, [S..n.], 1857

## Notes

* ↑ Tabarant, La Vie Artistique au Temps de Baudelaire, p. 51

## Referències

* Daniel Bonnefon, Les Écrivains modernes de la France, Paris, Sandoz & Fischbacher, 1880, p. 410-1.
* Gustave Vapereau, Dictionnaire universel des littératures, Paris, Hachette, 1876, p. 1609.
* Jonker, Marijke, 'Gustave Planche, or The Romantic Side of Classicism.' Nineteenth-Century Art Worldwide Vol. 1 no. 2 (2002, on Internet).
* Aquest article incorpora text d'una publicació actualment en domini públic: Chisholm, Hugh, ed. (1911). Encyclopædia Britannica (11a ed.). Cambridge University Press.
# Tatianyx

Tatianyx és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Tatianyx arnacites
# Tirà terrestre de coroneta rogenca

El tirà terrestre de coroneta rogenca (Muscisaxicola rufivertex) és un ocell de la família dels tirànids (Tyrannidae).

## Hàbitat i distribució

Habita zones obertes i vessants pedregosos dels Andes del Perú i nord de Bolívia i des del sud-oest del Perú, sud-oest de Bolívia, Xile i oest de l'Argentina.

## Taxonomia

Alguns autors consideren que la població de la major part del Perú i el nord-oest de Bolívia pertany en realitat a una espècie diferent:
* Muscisaxicola occipitalis - tirà terrestre de coroneta castanya.

## Referències

* ↑ tirà terrestre de coroneta rogenca«Tirà terrestre de coroneta rogenca». Cercaterm. TERMCAT, Centre de Terminologia. Rev. 20/01/2023(català)
* ↑ J del Hoyo, NJ Collar, DA Christie, A Elliott, LDC Fishpool, P Boesman i GM Kirwan.2016. HBW and BirdLife International Illustrated Checklist of the Birds of the World. Volum 2: Passerines. Lynx Edicions and BirdLife International, Barcelona i Cambridge.
* ↑ tirà terrestre de coroneta castanya«Tirà terrestre de coroneta rogenca». Cercaterm. TERMCAT, Centre de Terminologia. Rev. 20/01/2023(català)
# Raül Cruselles Valls

Raül Cruselles Valls (Alcanar, 4 de novembre de 1968) és un exfutbolista català, que ocupava la posició de migcampista.

## Trajectòria

Destaca al Castelló juvenil, i a la campanya 86/87 hi juga la Segona Divisió amb el CE Castelló, on marca un gol. Suplent eixa i la següent temporada, hi sobresurt a la 88/89. El Castelló assoleix l'ascens a primera divisió, i el migcampista aporta set gols en 35 partits.
En els dos anys que roman a la màxima categoria, és titular a les files de l'equip del Castàlia. Entre 1989 i el descens de 1991 hi apareix en 72 partits i marca 13 gols. Juga amb el Castelló a la categoria d'argent entre 1991 i 1993, la segona d'estes temporades com a suplent.
La temporada 93/94 recala a l'Atlético Marbella, amb qui disputa tres temporades a la Segona Divisió, en les quals hi jugaria 73 partits.

## Enllaços externs

* Fitxa del jugador
# Plor na mBan

En la mitologia irlandesa, Plúr na mBan —que vol dir "la flor de les dones"— era la bella filla d'Oisín i Niamh.

## Referències

* ↑ Monaghan, Patricia. The Encyclopedia of Celtic Mythology and Folklore. Infobase Publishing, 2009, p. 358. ISBN 978-1438110370.
# Carles Feixa i Pàmpols

Carles Feixa i Pàmpols (Lleida, 1962) és un catedràtic d'Antropologia social i professor de la Universitat Pompeu Fabra. Doctor per la Universitat de Barcelona i doctor honoris causa per la Universitat de Manizales (Colòmbia). Ha estat investigador i professor visitant en diversos centres acadèmics internacionals. S'ha especialitzat en l'estudi de les cultures juvenils i ha dut a terme treballs de camp als Països Catalans i a Mèxic.
És autor de més de 25 llibres, coeditor de la revista Young (Londres / Delhi) i membre del consell editorial de múltiples revistes internacionals. Ha estat assessor per a polítiques de joventut de l'Organització de les Nacions Unides i és vicepresident del Comitè de Recerca en Sociologia de la Joventut de la International Sociological Association.

## Obra publicada (selecció)

* De jóvenes, bandas y tribus (Ariel, 1998)
* Global Youth? (Routledge, 2006)
* Youth, Space and Time (Brill, 2016)
* La imaginación autobiográfica (Gedisa, 2018)
* El Rey. Memórias de un Latin King (NED, 2020)

## Referències

* ↑ «Carles Feixa Pàmpols». UPF. Arxivat de l'original el 2020-06-10. [Consulta: 22 maig 2020].
* ↑ «Carles Feixa marxa de la UdL després de 29 anys com a professor». NacióDigital, 12-05-2017. [Consulta: 22 maig 2020].
* ↑ «Carles Feixa» (en castellà). El País [Madrid], 13-10-2011. Arxivat de l'original el 2020-06-24. ISSN: 1134-6582 [Consulta: 22 maig 2020].
* ↑ «Feixa Pàmpols, Carles». Traficantes de Sueños, 24-02-2019. [Consulta: 22 maig 2020].
* ↑ «César Andrade 'King Manaba': entrevista a un 'latin king'». El Temps, 14-03-2020. [Consulta: 22 maig 2020].
# Tatianovski

Tatianovski (en rus: Татьяновский) és un poble de l'óblast d'Omsk, a Rússia, que en el cens del 2010 tenia 11 habitants. Pertany al districte rural de Mariànovka.

## Referències

* ↑ Почвенная карта России
* ↑ Топографическая карта Омской области
# Tirà terrestre cellut

El tirà terrestre cellut (Muscisaxicola alpinus) és un ocell de la família dels tirànids (Tyrannidae).

## Hàbitat i distribució

Habita praderies dels Andes de Colòmbia i nord de l'Equador; Perú i oest de Bolívia.

## Referències

* ↑ «Tirà terrestre cellut». Cercaterm. TERMCAT, Centre de Terminologia. Rev. 20/01/2023(català)
# Collinwood

Collinwood és una població dels Estats Units a l'estat de Tennessee. Segons el cens del 2000 tenia 1.024 habitants.

## Demografia

Segons el cens del 2000, Collinwood tenia 1.024 habitants, 428 habitatges, i 297 famílies. La densitat de població era de 141,2 habitants/km².
Dels 428 habitatges en un 30,6% hi vivien nens de menys de 18 anys, en un 52,8% hi vivien parelles casades, en un 13,1% dones solteres, i en un 30,6% no eren unitats familiars. En el 27,6% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,88.
Per edats la població es repartia de la següent manera: un 23,7% tenia menys de 18 anys, un 10,9% entre 18 i 24, un 26,4% entre 25 i 44, un 25,1% de 45 a 60 i un 13,9% 65 anys o més.
L'edat mediana era de 38 anys. Per cada 100 dones de 18 o més anys hi havia 86,4 homes.
La renda mediana per habitatge era de 22.305 $ i la renda mediana per família de 31.296 $. Els homes tenien una renda mediana de 30.052 $ mentre que les dones 18.269 $. La renda per capita de la població era de 13.716 $. Entorn del 10,4% de les famílies i el 16,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Collinwood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Collinwood». American Fact Finder. Oficina del Cens dels Estats Units, 12-01-2010.
# Ploranera cendrosa

La ploranera cendrosa (Laniocera hypopyrra) és una espècie d'ocell de la família dels titírids (Tityridae). Es troba al nord d'Amèrica del Sud. El seu hàbitat són els boscos tropicals i subtropicals de frondoses humits i els pantans tropicals. El seu estat de conservació es considera de risc mínim.

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «ploranera cendrosa». Diccionari dels ocells del món. TERMCAT. [Consulta: 29 agost 2022].
* ↑ «Cotingas, manakins, tityras, becards». IOC World Bird List Version 12.2. International Ornithologists' Union, 01-01-2021.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 455. ISBN 978-84-16728-37-4.
* ↑ BirdLife International. «Cinereous Mourner. Laniocera hypopyrra» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Sístole auricular

La sístole és la contracció del teixit muscular cardíac auricular.
Aquesta contracció produeix un augment de la pressió en la cavitat cardíaca auricular, amb ejecció del volum sanguíni contingut.
La contracció de les aurícules fa passar la sang dels ventricles a través de les vàlvules auriculo-ventriculars. Mitjançant la sístole ventricular augmenta la pressió intraventricular cosa que causa la coaptació de les vàlvules auriculo-ventriculars i impedeixen que la sang es torni a les aurícules i que, per tant, surti per les artèries, ja sigui als pulmons o a la resta del cos. Després de la contracció el teixit muscular cardíac es relaxa i es dona pas a la diàstole, auricular i ventricular.
# Pere Gastao d'Orleans-Bragança

Pere Gastao d'Orleans-Bragança, príncep imperial del Brasil (Castell d'Eu (França 1913). Príncep imperial del Brasil amb el tractament d'altesa imperial. Candidat al tron imperial del Brasil com a cap de la línia primogènita de la Casa dels Orleans-Bragança.
Nat al castell d'Eu a França el dia 19 de febrer de 1913, sent fill del príncep Pere d'Alcantara d'Orleans-Bragança i de la comtessa bohèmia Elisabeth Dobrzensky von Dobrzenicz. Pere és net per via paterna de la princesa hereva Isabel del Brasil i del príncep Gastó d'Orleans.
Com a conseqüència del matrimoni desigual o morganàtic dels seus pares, Pere d'Alcantara hagué de renunciar per ell i els seus descendents als drets dinàstics a la Corona imperial del Brasil. La parella s'establí a Petrópolis i a partir d'aquest moment foren coneguts com la branca Petrópolis. Els seus pares portaren el títol de Prínceps de Grão Pará.
L'any 1944 es casà a la Catedral de Sevilla amb la princesa Maria de l'Esperança de Borbó-Dues Sicílies, filla del príncep Carles de Borbó-Dues Sicílies i de la princesa Lluïsa d'Orleans. La parella tingué sis fills:
Dedicat a negocis d'índole immobiliari a la ciutat de Petrópolis fou president de la Companyia Immobiliària Petrópolis. Retirat de la vida immobiliària a finals del segle XX es retirà junt amb la seva muller a la finca familiar de Villamanrique de la Condesa.
Pere Gastao és Cavaller de la Gran Creu de l'Orde de Pere I, Cavaller de la Gran Creu de l'Orde de Rosa, Cavaller de l'Orde de Sant Gennaro, Membre de l'Orde constantiniana de Sant Jordi del Regne de les Dues Sicílies i Gran creu d'honor i devoció de l'Orde de Malta.
La seva muller morí l'any 2005 a Villamanrique de la Condesa.
# Plymouth (Nou Hampshire)

Plymouth és una població dels Estats Units a l'estat de Nou Hampshire. Segons el cens del 2000 tenia 5.892 habitants.

## Demografia

Segons el cens del 2000, Plymouth tenia 5.892 habitants, 1.678 habitatges, i 941 famílies. La densitat de població era de 80,1 habitants per km².
Dels 1.678 habitatges en un 29,4% hi vivien nens de menys de 18 anys, en un 43,4% hi vivien parelles casades, en un 0% dones solteres, i en un 43,9% no eren unitats familiars. En el 27,1% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,05.
Per edats la població es repartia de la següent manera: un 16,2% tenia menys de 18 anys, un 43,4% entre 18 i 24, un 17,9% entre 25 i 44, un 14,7% de 45 a 60 i un 7,8% 65 anys o més.
L'edat mediana era de 22 anys. Per cada 100 dones de 18 o més anys hi havia 99,9 homes.
La renda mediana per habitatge era de 35.618$ i la renda mediana per família de 43.797$. Els homes tenien una renda mediana de 33.289$ mentre que les dones 20.565$. La renda per capita de la població era de 14.766$. Entorn del 6,2% de les famílies i el 18,6% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Plymouth». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Plymouth». American Fact Finder. Oficina del Cens dels Estats Units, 12-01-2010.